

**TÕRVA NOORTEVOLIKOGU**

**OTSUS**

**VALIMISTE VÄLJAKUULUTAMINE**

Tõrva Linnavolikogu 20.03.2012 määruse nr 4 „Tõrva Linna noortevolikogu põhimäärus“ §3 ja Tõrva Noortevolikogu 8.01.2011 vastu võetud „Tõrva linna Noortevolikogu kodukord“ punkti 3.1.3 alusel otsustab Tõrva Noortevolikogu:

1. Kuulutada välja Tõrva Noortevolikogu IV koosseisu valimised ametiajaga 29. november 2016 kuni uue noortevolikogu moodustamiseni ühinenud omavalitsuses, kuid mitte kauem kui 28. november 2018.
2. Kehtestada valimiste toimingute ajad:
* 5. september 2016 kuni 30. september 2016 – kandideerimiseks vajalike dokumentide esitamine Tõrva Noortevolikogu valimiskomisjonile;
* 30. september 2016 – valimiskomisjon loosib kandidaatidele valimisnumbrid;
* 1. oktoober 2016 kuni 16. oktoober 2016 – aktiivne valimiskampaania periood kandidaatide tutvustamiseks;
* 17. oktoober 2016 kuni 30. oktoober 2016 – e-hääletuse toimumine;
* 31. oktoober 2016 kuni 4. november 2016 – paberhääletamine valimisjaoskondades;
* 4. november 2016 – häälte lugemine ning valimistulemuste väljakuulutamine;
* 29. november 2016 – uue koosseisu volituste algus.
1. Kehtestada kandideerimise tingimused:
* Kandideerida saab iga 14-26 aastane rahvastikuregistri järgi Tõrva linnas elav inimene;
* Kandideerimiseks tuleb esitada valimiskomisjonile valimiskomisjoni poolt kehtestatud dokumendid;
* Tõrva linna sissekirjutus peab säilima vähemalt kuni valimistulemuste välja kuulutamiseni.
1. Kehtestada valijate tingimused:
	* Valida saab iga 14-26 aastane rahvastikuregistri järgi Tõrva linnas elav inimene;
	* E-hääletusel osalemiseks tuleb valimiskomisjoni poolt loodud keskkonnas identifitseerida;
	* Paberhääletusel osalemiseks tuleb valimissedeli saamisel esitada isikut tõendav dokument;
	* Isikut tõendavaks dokumendiks loetakse ID-kaarti, passi, pildiga pangakaarti, õpilaspiletit, juhiluba ja muid pildiga dokumente.
2. Kehtestada Tõrva Noortevolikogu liikmeks valituks osutumine:
	* Valituks osutub 15 enim hääli saanud kandidaati;
	* Kui kandidaatidel on võrdselt hääli, osutub valituks kandidaat, kelle valimisnumber on suurem;
	* Kandidaadid, kes ei osutunud valituks, järjestatakse häälte alusel asendusliikmeteks. Võrdsete häälte korral osutub pingereas esimeseks kandidaat, kelle valimisnumber on suurem.
3. Kehtestada Tõrva Noortevolikogu valimiskomisjoni ülesanded:
	* Noortevolikogu moodustab hiljemalt 31. augustiks 2016 vähemalt kolmeliikmelise valimiskomisjoni;
	* Valimiskomisjon peab tagama selged ja ausad valimised;
	* Valimiskomisjon korraldab valimiste teavitustööd;
	* Valimiskomisjoni üks liikmetest peab vastutama e-hääletuse korraldamise eest;
	* Valimiskomisjoni esimees koordineerib valimiskomisjoni tööd ning kirjutab valimiskomisjoni otsustele alla;
	* Valimiskomisjoni esimehe määrab Tõrva Noortevolikogu;
	* Valimiskomisjon registreerib kehtestatud korra alusel esitatud kandidaadid;
	* Valimiskomisjon registreerib kandidaatidele liisuheitmise teel valimisnumbrid;
	* Valimiskomisjon koostab valijatenimekirja;
	* Valimiskomisjon kinnitab kandideerimis-, hääletussedeli- ja teised vormid;
	* Valimiskomisjon teeb kindlaks hääletustulemused;
	* Valimiskomisjon lahendab laekunud kaebuseid ja proteste;
	* Valimiskomisjon täidab muid valimistega seonduvaid kohustusi ja ülesandeid.

Triin Jaansalu

Noortevolikogu esimees